Ar aizsargātu nosaukumu apzīmēta vīna nozares produkta specifikācijas grozījuma pieteikuma publikācija saskaņā ar Eiropas Parlamenta un Padomes Regulas (ES) Nr. 1308/2013 105. pantu

(2019/C 233/07)

Šī publikācija dod tiesības divu mēnešu laikā no šīs publikācijas dienas izteikt iebildumus pret pieteikumu atbilstīgi Eiropas Parlamenta un Padomes Regulas (ES) Nr. 1308/2013 (1) 98. pantam.

“ROMA”

PDO-IT-A0759-AM02

Piemērošanas diena: 7.6.2016.

PRODUKTA SPECIFIKĀCIJAS GROZĪJUMA PIETEIKUMS

1. Grozījumam piemērojamie noteikumi

Regulas (ES) Nr. 1308/2013 105. pants. Grozījums, kas nav maznozīmīgs

2. Grozījuma apraksts un pamatojums

2.1. Varianta amabile iekļaušana attiecībā uz baltvīnu un sarkanvīnu (arī classico)

Pamatojums. Šis noteikums neattiecas uz šā vīna variantiem, kuros atlikumcukuru saturs ir augstāks, nekā tas ir secco vīnā. Dolce un amabile vīni ir iecienīti daudzās ārvalstīs. Piemēram, Polijā vīna “Roma” variants amabile veido 34 % no visa šā vīna pārdošanas apjoma. Ziemeļamerikas tirgū, pateicoties jauno paaudžu patērētājiem, šādu variantu vīna (ar atlikumcukuru saturu), t. i., salda vīna, pārdošanas apjoms pēdējos divos gados ir palielinājies par aptuveni 22 %. Atbildot uz pieprasījumu šajos jaunajos tirgus segmentos un ievērojot vīna ražošanas tradīciju, ar ACVN “Roma” apzīmētā produkta ražotāji uzskata, ka šā vīna sortiments jāpaplašina, papildinot to ar variantu amabile.

Šis grozījums attiecas uz produkta specifikācijas 1. pantu un 6. pantu, kā arī uz vienotā dokumenta 1.3. punktu “Vīna vai vīnu apraksts” un 1.4. punktu “Vīndarības metodes”.

2.2. Specifikācijas teksta papildināšana ar Komisijas Regulas (EK) Nr. 607/2009 8. panta noteikumu par vīna fasēšanu tā ražošanas apgabalā

Tas nozīmē to, ka blakusesošā Aprilia pašvaldības teritorija, kurā vīna ražošana ir atļauta saskaņā ar minētās regulas 6. panta 4. punktu, tiek iekļauta Latina provincē.

Pamatojums. Lai veicinātu teritorijas lietderīgu izmantošanu un produkta izsekojamību, visa ražošanas procesa aizsardzības labad par būtisku tiek uzskatīta pudeļu pildīšana ražošanas apgabalā, ievērojot Komisijas Regulas (EK) Nr. 607/2009 8. pantu.

Šis grozījums attiecas uz produkta specifikācijas 5. pantu un vienotā dokumenta 1.8. punktu “Papildu nosacījumi”.

2.3. Produkta specifikācijas 5. pants. Jauna datuma iekļaušana, norādot, ka attiecīgā gada sarkanvīnu drīkst sākt laist tirgū ne agrāk par 31. martu pēc ražas novākšanas

Ierosināts pārcelt dienu, kad vīns “Roma”rosso variantā tiek darīts pieejams patēriņam, nosakot, ka 15. jūnija vietā tā turpmāk ir 31. martā pēc ražas novākšanas. Šādas agrākas patēriņa sākuma dienas noteikšanas iemesls ir tāds, ka ar moderniem vīndarības paņēmieniem līdz ziemas beigām optimālas organoleptiskās īpašības iegūst pat sarkanvīni. Līdz 31. martam pēc ražas novākšanas šie vīni ir kļuvuši atbilstīgi noteiktajām ķīmiskajām un organoleptiskajām īpašībām.

Agrāk sarkanvīna laišana tirgū notika ne agrāk kā tā gada 15. jūnijā, kas seko ražas novākšanas gadam. Minētā diena ir jāpārceļ uz 31. martu.

Šis grozījums attiecas uz produkta specifikācijas 5. pantu un vienotā dokumenta 1.8. punktu “Papildu nosacījumi”.

VIENOTS DOKUMENTS

1. Reģistrējamais nosaukums

Roma

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Dzirkstošais vīns

4. Vīna vai vīnu apraksts

“Roma” bianco (arī classico)

Svaigs un sabalansēts vīns, salmdzeltenā krāsā, reizumis ar bālzaļiem toņiem; delikāts un ēterisks aromāts; sausa, aromātiska, harmoniska garša, reizumis ar ziedu un augļainuma niansēm.

Minimālais bezcukuru ekstrakta saturs: 18.

Minimālā kopējā spirta tilpumkoncentrācija: 12 tilp. %.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Roma” bianco amabile (arī classico)

Vīns ir salmdzeltenā krāsā, reizumis ar bālzaļiem toņiem; augļains, izsmalcināts aromāts; izsmalcināta, pussalda garša, aromātisks, harmonisks.

Minimālā kopējā spirta tilpumkoncentrācija: 12,5 tilp. %.

Minimālais bezcukuru ekstrakta saturs: 20 g/l.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Roma” Bellone (arī classico)

Svaigs un sabalansēts vīns, salmdzeltenā krāsā, reizumis ar bālzaļiem toņiem; raksturīgi izsmalcināts, patīkams aromāts ar ziedu un augļu niansēm; sausa, sabalansēta, aromātiska, patīkama garša.

Minimālā kopējā spirta tilpumkoncentrācija: 12 tilp. %.

Minimālais bezcukuru ekstrakta saturs: 18.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Roma” Malvasia puntinata (arī classico)

Svaigs un sabalansēts vīns, koši salmdzeltenā krāsā; attiecīgajam vīna variantam raksturīgs, patīkams, izsmalcināts aromāts ar ziedu un augļu niansēm;

Minimālā kopējā spirta tilpumkoncentrācija: 12 tilp. %

Minimālais bezcukuru ekstrakta saturs: 18.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Roma” rosso (arī classico)

Labi strukturēts, ar augstu polifenolu un polimerizētu tanīnu līmeni, kas vīnam piešķir piemēroto kopsausnas saturu bez raupjuma. Vīns ir rubīnsarkanā krāsā ar purpura toņiem, kas līdz ar izturēšanas ilgumu kļūst granātsarkani. Aromāts ir intensīvs un raksturīgs, garša sausa, harmoniska, labi strukturēta un paliekoša.

Minimālā kopējā spirta tilpumkoncentrācija: 12,5 tilp. %.

Minimālais bezcukuru ekstrakta saturs: 22.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Roma” rosso amabile (arī classico)

Vīns ir rubīnsarkanā krāsā ar purpura toņiem; aromāts: harmonisks, augļains un intensīvs; garša: pussalda, paliekoša, harmoniska.

Minimālā kopējā spirta tilpumkoncentrācija: 13 %.

Minimālais bezcukuru ekstrakta saturs: 24.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Roma” rosso amabile (arī classico)

Labi strukturēts, ar augstu polifenolu un polimerizētu tanīnu līmeni, kas vīnam piešķir piemēroto kopsausnas saturu bez raupjuma. Vīns ir rubīnsarkanā krāsā ar purpura toņiem, kas līdz ar izturēšanas ilgumu kļūst granātsarkani. Aromāts ir intensīvs un ar augļiem un/vai garšvielām raksturīgām niansēm; garša sausa, harmoniska, labi strukturēta un paliekoša.

Minimālā kopējā spirta tilpumkoncentrācija: 13 tilp. %.

Minimālais bezcukuru ekstrakta saturs: 22.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Roma” rosato (arī classico)

Vīnam ir neliels kopsausnas saturs, vīns ir svaigs, dzīvīgā, samērā intensīvā sārtā krāsā; aromāts maigs, izsmalcināts, ar ziedu un augļainuma niansēm; garša sausa, svaiga, augļaina, aromātiska.

Minimālā kopējā spirta tilpumkoncentrācija: 11,5 tilp. %.

Minimālais bezcukuru ekstrakta saturs: 18.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Roma” Romanella spumante

Svaigs un sabalansēts dzirkstošais vīns bāli salmdzeltenā krāsā ar sīkiem un dzirkstošiem burbulīšiem un raksturīgu aromātu, delikāts, izsmalcināts, ar raugu atgādinošām notīm; garša svaiga un sabalansēta, diapazonā no sausas līdz ļoti sausai.

Minimālā kopējā spirta tilpumkoncentrācija: 11 tilp. %.

Minimālais bezcukuru ekstrakta saturs: 15.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a. Galvenās vīndarības metodes

Nav

b. Maksimālās ražas

“Roma”bianco (arī classico), “Roma”bianco amabile (arī classico)

12 000 kg vīnogu no hektāra

“Roma”Bellone (arī classico), “Roma”Malvasia puntinata (arī classico)

12 000 kg vīnogu no hektāra

“Roma”bianco Romanella spumante

12 000 kg vīnogu no hektāra

“Roma”rosso (classico un riserva), “Roma”rosso amabile (arī classico)

10 000 kg vīnogu no hektāra

“Roma”rosato (arī classico)

10 000 kg vīnogu no hektāra

6. Noteiktais ģeogrāfiskais apgabals

Vīna vīnogu audzēšanas apgabals, kurā ražoto vīna produkciju drīkst apzīmēt ar nosaukumu “Roma”, aptver visu šādu Romas provinces pašvaldību teritoriju pilnībā:

— Affile, Albano Laziale, Allumiere, Anguillara Sabazia, Anzio, Arcinazzo Romano, Ardea, Ariccia, Bracciano, Campagnano di Roma, Canale Monterano, Capena, Castel Gandolfo, Castelnuovo di Porto, Cave, Cerveteri, Ciampino, Civitavecchia, Colonna, Fiano Romano, Fonte Nuova, Formello, Frascati, Gallicano nel Lazio, Genazzano, Genzano di Roma, Grottaferrata, Guidonia Montecelio, Ladispoli, Lanuvio, Lariano, Manziana, Marcellina, Marino, Mentana, Monte Compatri, Monte Porzio Catone, Montelibretti, Monterotondo, Montorio Romano, Moricone, Morlupo, Nemi, Nerola, Nettuno, Olevano Romano, Palestrina, Palombara Sabina, Pomezia, Rocca di Papa, Rocca Priora, Roiate, San Cesareo, San Polo dei Cavalieri, San Vito Romano, Santa Marinella, Sant’Angelo Romano, Tolfa, Trevignano Romano, Velletri, Zagarolo,

kā arī šādu pašvaldību teritoriju daļēji:

— Artena – izolēta administratīvā teritorija, kuru veido robeža ar Lariano, Velletri un Roma/Latina provinci,

— Fiumicino, izņemot Sacra area,

— Roma, izņemot apgabalu, kas atrodas Romas lielā apvedceļa [GRA – grande raccordo anulare] iekšpusē, un apgabalu starp lielā apvedceļa sekciju, kas šķērso Tibras upi netālu no krustojuma ar Mare ielu un plešas gar upi līdz Porto kanāla atzarojumam, kas piekrastē veido savienojumu ar Tirēnu jūru. No šā punkta demarkācijas līnija turpinās gar krastu dienvidu virzienā, līdz sasniedz Pomezia pašvaldības administratīvo robežu; tā iet pa iepriekš minēto robežu, līdz šķērso Laurentina ielu; no šā krustojuma tā iet uz ziemeļiem un turpinās, līdz šķērso lielo apvedceļu.

Apgabalā, kurā vīnogas audzē ar norādi classico apzīmēto vīnu ražošanai, ietilpst vienīgi iepriekš minētā Romas pašvaldības teritorijas daļa.

7. Galvenās vīna vīnogu šķirnes

“Malvasia del Lazio (W)” – “Malvasia puntinata”

“Bellone (W)” – “Cacchione”

“Bombino bianco (W)” – “Bonbino”

“Bombino bianco (W)” – “Bonbino”

“Bombino bianco (W)” – “Bonbino”

“Greco (W)” – “Asprinio bianco (W)”

“Trebbiano giallo (W)” – “Rossetto”

“Trebbiano giallo (W)” – “Rossetto”

“Verdicchio Bianco (W)” – “Trebbiano verde”

“Montepulciano (R)”

“Cesanese municipality (R)” – “Cesanese”

“Cesanese d’Affile (R)” – “Cesanese”

“Sangiovese (R)” – “Sangioveto”

“Cabernet sauvignon (R)” – “Cabernet”

“Cabernet sauvignon (R)” – “Cabernet”

“Syrah (R)” – “Shiraz”

“Malvasia del Lazio (W)” – “Malvasia puntinata”

8. Vīna vai vīnu apraksts

ACVN “Roma”, kategorija VĪNS

Reljefa ziņā ražošanas apgabalu veido līdzenumi un pakalni, un tajā ietilpst piekrastes apvidi, Sabina romana, Colli Albani, Colli Prenestini un daļa no Campagna romana. Apgabala nogāžu vērsums uz rietumiem, dienvidrietumiem un dienvidiem apvienojumā ar iepriekš minētajiem ģeogrāfiskajiem faktoriem rada spožas gaismas un svaiga gaisa pilnu vidi. Augsne, kas dabiskā kārtā novada notekūdeņus, ir sevišķi labi piemērota vīna “Roma” iegūšanai izmantojamu vīnogulāju audzēšanai.

Turklāt augšņu ķīmiskajam un mehāniskajam sastāvam un struktūrai ir izšķiroša ietekme uz vīnogu audzēšanu, tādējādi veicinot vīna “Roma” raksturīgo fizikālo, ķīmisko un organoleptisko īpašību veidošanos.

Konkrētāk, augsni uz nogulumiežu un vulkāniskas izcelsmes cilmiežiem veido aluviālās sanesas un jūras nogulas, kurās ietilpst travertīns, smilts, grants un putekļi. Dažkārt tās klāj nesenākas aluviālās nogulas vai arī tādas upju vai purvu vidē veidojušās nogulas, kas kārtām mijas ar: smilti, smilšmālu un mālu batiālē un cirkalitorālajā vidē, smilti un kaļķakmeni no infralitorālās vides, smilti no piekrastes apvidus mijkārtojumā ar vulkāniskajiem iežiem un vēja sapūstām upes krasta smiltīm (“Duna antica”).

Tur atrodams arī pucolāns, ko vietējie iedzīvotāji pazīst kā “terrinelle”, t. i., nesacementējušies vulkāniskie pelni. Tie rada smilšainas, dziļas un ūdenscaurlaidīgas augsnes, kurās nav stāvošu ūdeņu ne virskārtā, ne apakškārtās. Turklāt ir daudz putekļu un dzeltenas smilts, kas sajaukta ar kaļķainiem laukakmeņiem un kvarca oļiem lielākā vai mazākā koncentrācijā, kā arī zilie un pelēkie māli no ezeru vides un viegla māla sarkanzemju augsnes, kas parasti ir samērā smalkgraudainas ar attiecīgu apakškārtu. Augsnēm piemīt tādas īpašības, kas tās dara par izcili piemērotām augstas kvalitātes vīnogu audzēšanai.

Ražošanas apgabala klimatu raksturo liels nokrišņu daudzums (1 065 mm). Vasarā nokrišņu daudzums ir mazs (105 mm), bet jūlijā un augustā iestājas sausums. Nedaudz līst vēl jūnijā, bet maijā neliels epizodisks lietus ir regulāra parādība. Gada vidējā temperatūra ir 14,2 °C, un apvienojumā ar salīdzinoši augstu temperatūru un optimālu saules gaismas daudzumu septembrī un oktobrī tā rada labi piemērotus apstākļus. Visbeidzot, klimatam raksturīga īpatnība ir krasas diennakts temperatūras svārstības. Šādi apstākļi ļauj vīnogām nogatavoties lēni un pilnīgi, tādējādi ievērojami ietekmējot vīna “Roma” sevišķo organoleptisko īpašību veidošanos.

Vulkāniskās izcelsmes augsnei, kas lielākoties ir vāji skāba (pH 5,5–6), ir augsts minerālsāļu saturs: kālija parasti ir vairāk par 500 ppm. Klimatiskie apstākļi, it īpaši kraujāku reljefa veidojumu apvidos, ietver krasas diennakts temperatūras svārstības (ap 10 °C lielu starpību starp dienu un nakti). Reljefa un klimatisko apstākļu apvienotā ietekme veicina to, ka vīnogu ķekaros uzkrājas galvenokārt ābolskābe. Tam ir būtiska nozīme procesos, kuros rodas terpēni, kas nosaka vīnogu šķirnei raksturīgās aromāta nianses. Īpaši baltvīnu gadījumā šie faktori dod pamatu svaiga un sabalansēta vīna ražošanai. Vulkāniskas izcelsmes aluviālās augsnes satur 15–30 % māla, tām ir arī augsts kālija līmenis, un tas ir par iemeslu tam, ka vīnogu ražas no hektāra ir zemas: ne vairāk kā 10 tonnas no hektāra. Diennakts temperatūras starpība ir apmēram 13 °C, savukārt oktobrī ir optimāls saules gaismas daudzums (šī parādība plaši pazīstama kā “Romas oktobris” [“ottobrate romane”]). Sarkanvīnu gadījumā visi šie faktori apvienojumā nosaka to, ka vīnogas nogatavojas lēni un pilnīgi. Lielisks cukuru un skābju līdzsvars kopā ar piemērotu gatavības pakāpi, kādu vīnogas sasniedz fenolu satura ziņā, ļauj ražot līdzsvarotus, pilnmiesīgus vīnus ar labu aromātu un struktūru.

Neskaitāmi dokumenti liecina, ka tūkstošgadīgā vīnogu audzēšanas vēsture zemēs, kur iegūst vīnu “Roma”, ir aizsākusies romiešu laikos un cauri viduslaikiem turpinājusies līdz mūsdienām. Tas ir galvenais un pamata pierādījums, kas apliecina ciešo saikni un mijiedarbi starp cilvēkfaktoriem un vīna “Roma” kvalitāti un sevišķajām īpašībām.

Citiem vārdiem sakot, tas liecina, ka tam, lai radītu izslavēto vīnu “Roma”, gadsimtu gaitā cilvēki šajā apgabalā ir pārņēmuši tradicionālās vīnogulāju audzēšanas un vīndarības metodes, kas mūsdienās ir uzlabotas un pilnveidotas, pateicoties neapšaubāmam zinātnes un tehnikas progresam.

ACVN “Roma”, kategorija DZIRKSTOŠAIS VĪNS

Reljefa ziņā ražošanas apgabalu veido līdzenumi un pakalni, un tajā ietilpst piekrastes apvidi, Sabina romana, Colli Albani, Colli Prenestini un daļa no Campagna romana. Apgabala nogāžu vērsums uz rietumiem, dienvidrietumiem un dienvidiem apvienojumā ar iepriekš minētajiem ģeogrāfiskajiem faktoriem rada spožas gaismas un svaiga gaisa pilnu vidi. Augsne, kas dabiskā kārtā novada notekūdeņus, ir sevišķi labi piemērota vīna “Roma” iegūšanai izmantojamu vīnogulāju audzēšanai.

Turklāt augšņu ķīmiskajam un mehāniskajam sastāvam un struktūrai ir izšķiroša ietekme uz vīnogu audzēšanu, tādējādi veicinot vīna “Roma” raksturīgo fizikālo, ķīmisko un organoleptisko īpašību veidošanos.

Konkrētāk, augsni uz nogulumiežu un vulkāniskas izcelsmes cilmiežiem veido aluviālās sanesas un jūras nogulas, kurās ietilpst travertīns, smilts, grants un putekļi. Dažkārt tās klāj nesenākas aluviālās nogulas vai arī tādas upju vai purvu vidē veidojušās nogulas, kas kārtām mijas ar: smilti, smilšmālu un mālu batiālē un cirkalitorālajā vidē, smilti un kaļķakmeni no infralitorālās vides, smilti no piekrastes apvidus mijkārtojumā ar vulkāniskajiem iežiem un vēja sapūstām upes krasta smiltīm (“Duna antica”). Tur atrodams arī pucolāns, ko vietējie iedzīvotāji pazīst kā “terrinelle”, t. i., nesacementējušies vulkāniskie pelni. Tie rada smilšainas, dziļas un ūdenscaurlaidīgas augsnes, kurās nav stāvošu ūdeņu ne virskārtā, ne apakškārtās. Turklāt ir daudz putekļu un dzeltenas smilts, kas sajaukta ar kaļķainiem laukakmeņiem un kvarca oļiem lielākā vai mazākā koncentrācijā, kā arī zilie un pelēkie māli no ezeru vides un viegla māla sarkanzemju augsnes, kas parasti ir samērā smalkgraudainas ar attiecīgu apakškārtu. Augsnēm piemīt tādas īpašības, kas tās dara par izcili piemērotām augstas kvalitātes vīnogu audzēšanai.

Ražošanas apgabala klimatu raksturo liels nokrišņu daudzums (1 065 mm). Vasarā nokrišņu daudzums ir mazs (105 mm), bet jūlijā un augustā iestājas sausums. Pat jūnijā dažkārt ir lietus, kas maijā vērojams regulāri, tomēr nokrišņi tad izkrīt mazākos daudzumos. Gada vidējā temperatūra ir 14,2 °C, un apvienojumā ar salīdzinoši augstu temperatūru un optimālu saules gaismas daudzumu septembrī un oktobrī tā rada labi piemērotus apstākļus. Visbeidzot, klimatam raksturīga īpatnība ir krasas diennakts temperatūras svārstības. Šādi apstākļi ļauj vīnogām nogatavoties lēni un pilnīgi, tādējādi ievērojami ietekmējot dzirkstošā vīna “Roma” sevišķo organoleptisko īpašību veidošanos.

Konkrētāk, zemes raksturīgo īpašību un klimata faktoru apvienojums piedod šiem dzirkstošajiem vīniem dabisku skābumu, labu mineralitāti, ko tie iegūst no augsnes, un bagātīgu aromātu, turklāt polifenolu procentuālais saturs tiem ir zems, un tas garantē to, ka šie dzirkstošie vīni ir svaigi, strukturēti un noturīgi.

Neskaitāmi dokumenti liecina, ka tūkstošgadīgā vīnogu audzēšanas vēsture zemēs, kur iegūst vīnu “Roma”, ir aizsākusies romiešu laikos un cauri viduslaikiem turpinājusies līdz mūsdienām. Tas ir galvenais un pamata pierādījums, kas apliecina ciešo saikni un mijiedarbi starp cilvēkfaktoriem un dzirkstošā vīna “Roma” kvalitāti un sevišķajām īpašībām.

Citiem vārdiem sakot, tas liecina, ka tam, lai radītu izslavēto vīnu “Roma”, gadsimtu gaitā cilvēki šajā apgabalā ir pārņēmuši tradicionālās vīnogulāju audzēšanas un vīndarības metodes, kas mūsdienās ir uzlabotas un pilnveidotas, pateicoties neapšaubāmam zinātnes un tehnikas progresam.

9. Būtiski papildu nosacījumi

ACVN “Roma”. Atkāpe no vīndarības prasībām, kāda pieļaujama noteiktā apgabala apkaimē

Tiesiskais regulējums:

ES tiesību akti

Papildu nosacījuma veids:

Atkāpe attiecībā uz ražošanu noteiktajā ģeogrāfiskajā apgabalā.

Nosacījuma apraksts:

Saskaņā ar Komisijas Regulas (EK) Nr. 607/2009 6. panta 4. punkta b) apakšpunktu vīna ražošana, pārstrāde dzirkstošajā vīnā un pildīšana pudelēs ir atļauta Latina provinces Aprilia pašvaldības teritorijā – teritoriāli administratīvajā vienībā, kas robežojas ar vīnogu audzēšanas apgabalu.

ACVN “Roma”. Fasēšana noteiktajā ģeogrāfiskajā apgabalā

Tiesiskais regulējums:

ES tiesību akti

Papildu nosacījuma veids:

Fasēšana noteiktajā ģeogrāfiskajā apgabalā

Nosacījuma apraksts:

Noteikumi par fasēšanu noteiktajā apgabalā ir sagatavoti saskaņā ar ES tiesību aktiem (Regulas (EK) Nr. 607/2009 8. pants). Saskaņā ar iepriekš minēto tiesībaktu pildīšana pudelēs jāveic noteiktajā ģeogrāfiskajā apgabalā, lai saglabātu vīna “Roma” kvalitāti un reputāciju un garantētu tā izcelsmi, kā arī nodrošinātu attiecīgo pārbaužu efektivitāti. “Roma” raksturīgās īpašības, kas ir saistītas ar šā vīna izcelsmes ģeogrāfisko apgabalu un nosaukuma reputāciju, ir labāk garantētas tad, ja vīns tiek pildīts pudelēs ražošanas apgabalā, jo visu transportēšanas un fasēšanas tehnisko noteikumu piemērošana un ievērošana tiek uzticēta minētā apgabala saimniecībām, kam ir nepieciešamās zināšanas un prasmes, kā arī interese saglabāt pelnīto reputāciju. Turklāt šāda prasība nodrošina to, ka vīna ražotāji ir pakļauti efektīvai sistēmai, pēc kuras kompetentās iestādes pārbauda pildīšanu pudelēs, jo viss iespējamais apdraudējums, ko var radīt produkta transportēšana pildīšanai pudelēs ārpus noteiktā apgabala, tiek novērsts. Tātad no šā noteikuma ieguvēji ir paši vīna ražotāji, kuri ar atbildību gādā par vīna kvalitātes un nosaukuma reputācijas saglabāšanu.

ACVN “Roma”rosso (arī classico). Noteikumi par laišanu tirgū

Tiesiskais regulējums:

Valsts tiesību aktos

Papildu nosacījuma veids:

Papildu noteikumi attiecībā uz marķēšanu

Nosacījuma apraksts:

Priekšlikums par sarkanvīna laišanu tirgū ne agrāk kā tā gada 31. martā, kurš seko ražas novākšanai, ir saistīts ar to, ka ar moderniem vīndarības paņēmieniem var panākt, ka sarkanvīniem līdz ziemas beigām izveidojas optimālas organoleptiskās īpašības. Līdz 31. martam pēc ražas novākšanas šie vīni ir kļuvuši atbilstīgi noteiktajām ķīmiskajām un organoleptiskajām īpašībām.

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/11923

(1) OV L 347, 20.12.2013., 671. lpp.